
RAPORT COMUN

asupra proiectului de Lege privind aprobarea transferului pachetului de acţiuni deţinut de stat la Societatea Comercială  Horticola - S.A. Bucureşti de la Regia Autonomă Administraţia Patrimoniului Protocolului de Stat către Autoritatea pentru Valorificarea Activelor Statului
                      În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare şi Comisia pentru agricultură, silvicultură, industrie alimentară şi servicii specifice au fost sesizate, spre dezbatere, în fond, în procedură de urgenţă, cu proiectul de Lege privind aprobarea transferului pachetului de acţiuni deţinut de stat la Societatea Comercială Horticola - S.A. Bucureşti de la Regia Autonomă Administraţia Patrimoniului Protocolului de Stat către Autoritatea pentru Valorificarea Activelor Statului, trimis cu adresa nr. PL-x 837 din 8 noiembrie 2006, înregistrată sub nr. 21/433 din 9 noiembrie 2006. 



Potrivit prevederilor art. 75 din Constituţia României, republicată, şi  ale art.92 alin. (9) pct. 1 din Regulamentul Camerei Deputaţilor, republicat,  în cazul acestui proiect de lege, Camera Deputaţilor este  Cameră decizională.



Senatul, în calitate de primă Cameră sesizată, a adoptat proiectul de lege în şedinţa din 6 noiembrie 2006.

Consiliul Legislativ a avizat favorabil proiectul de lege cu o singură propunere, conform avizului nr.998 din 19 iulie 2006.

Comisia juridică, de disciplină şi imunităţi, conform avizului nr.31/837 din 22 noiembrie 2006, a avizat favorabil iniţiativa legislativă.

Comisia pentru buget, finanţe şi bănci,  conform avizului nr. 22/722 din 13 decembrie 2006, a avizat favorabil proiectul de lege. 
Iniţiativa legislativă supusă dezbaterii are ca obiect de reglementare aprobarea transferului pachetului de acţiuni deţinut de stat la Societatea Comercială „Horticola” - S.A. Bucureşti, de la Regia Autonomă „Administraţia Patrimoniului Protocolului de Stat” la Autoritatea pentru Valorificarea Activelor Statului, în scopul pregătirii procesului de privatizare, al stabilirii celei mai adecvate metode, precum şi a momentului optim de demarare a privatizării.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii celor două Comisii au examinat proiectul de lege mai sus menţionat în şedinţa din  6 martie 2007. La dezbaterea acetui proiect de lege au fost prezenţi, în calitate de invitaţi, domnul Mircea Marinescu - vicepreşedinte al Autorităţii pentru Valorificarea Arhivelor Statului; domnul Costin Ionescu – director general al Societăţii Comerciale „ Horticola” – S.A. Bucureşti; Emilia Şerban – director economic în cadrul Regiei Autonome „Administraţia Patrimoniului Protocolului de Stat”.
                     La dezbaterea acestui proiect de lege, din totalul de 23 de membri ai Comisiei pentru politică economică, reformă şi privatizare au fost prezenţi toţi deputaţii, iar din totalul de 26 de membri ai Comisiei pentru agricultură, silvicultură, industrie alimentară şi servicii specifice au fost prezenţi 24 deputaţi.

În urma dezbaterilor şi a punctelor de vedere exprimate de către membrii celor două Comisii şi de către invitaţi, s-a hotărât, cu majoritate de voturi (46 voturi pentru şi 1 vot împotrivă), să supună plenului Camerei Deputaţilor, spre dezbatere şi adoptare, proiectul de Lege privind aprobarea transferului pachetului de acţiuni deţinut de stat la Societatea Comercială Horticola - S.A. Bucureşti de la Regia Autonomă Administraţia Patrimoniului Protocolului de Stat către Autoritatea pentru Valorificarea Activelor Statului, în forma adoptată de Senat.




În raport de obiectul şi conţinutul său, proiectul de lege face parte din categoria legilor ordinare.

           PRESEDINTE,                                                   PREŞEDINTE,

           Mihai TUDOSE                                 KELEMEN Attila Béla Ladislau                                                                                              

            SECRETAR,                                                         SECRETAR,                                                                                                                   

            Iuliu NOSA                                                       Vasile MOCANU                                                                                       
    Expert parlamentar,                                                                          Consilier parlamentar,

               Graziella  Segărceanu                                                                            Dr. Anton Băştinaru             

C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege privind aprobarea transferului pachetului de acţiuni deţinut de stat la Societatea Comercială  Horticola - S.A. Bucureşti de la Regia Autonomă Administraţia Patrimoniului Protocolului de Stat către Autoritatea pentru Valorificarea Activelor Statului, Camera Deputaţilor fiind Cameră decizională. 
În raport de obiectul şi conţinutul său, proiectul de lege face parte din categoria legilor ordinare.
   PREŞEDINTE,                                                             PREŞEDINTE,
MIHAI  TUDOSE                                          KELEMEN Attila Béla Ladislau                                                                                              

